ดัชนีร่วงต่อ4.71 จุด
ตลาดหุ้นเอเชียวันสุดท้ายของสัปดาห์ปรับตัวลงถ้วนหน้า&nbsp;&nbsp; ส่งผลให้ดัชนีหุ้นไทยปิดที่ระดับ 991.71&nbsp; จุด ลดลง 4.71จุด&nbsp;
26 พ.ย. 2553

ตลาดหุ้นเอเชียวันสุดท้ายของสัปดาห์ปรับตัวลงถ้วนหน้า   ส่งผลให้ดัชนีหุ้นไทยปิดที่ระดับ 991.71  จุด ลดลง 4.71จุด  
ตลาดหุ้นเอเชียวันสุดท้ายของสัปดาห์ปรับตัวลงถ้วนหน้า  ส่งผลให้ดัชนีหุ้นไทยปิดที่ระดับ 991.71  จุด ลดลง 4.71จุด  มูลค่าการซื้อขายประมาณ 27,766 ล้านบาท  เนื่องจากความกังวลปัญหาความตึงเครียดในคาบสมุทรเกาหลี หลังจากมีรายงานข่าวเกิดเสียงปืนใหญ่ดังขึ้นมาในเขตแดนเกาหลีเหนืออีกครั้ง  รวมถึงปัจจัยการเมืองในประเทศ  นักลงทุนห่วงถึงเสถียรภาพทางการเมืองโดยเฉพาะประเด็นคำตัดสินคดียุบพรรคประชาธิปัตย์ ในวันจันทร์ที่ 29 พ.ย.นี้ด้วย มาร์เก็ตติงกล่าวว่า    นักลงทุนหันมากลับมาซื้อหุ้นบริษัทปตท.(PTT) หลังจากปรับตัวลงแรง   รวมถึงหุ้นบริษัทปตท.สำรวจและผลิตปิโตรเลียม(PTTEP)  แต่กลับมีแรงขายหุ้นออกมาหนักในกลุ่มธนาคารพาณิชย์  ส่งผลให้ดัชนียังคงอ่อนตัวลง ไปในทิศทางเดียวกับภูมิภาคนี้  และคาดว่าแนวโน้มตลาดในสัปดาห์ยังมีโอกาสลดลงต่อเนื่อง  แต่จะมากหรือน้อย เพียงใด ขึ้นอยู่กับประเด็นคำตัดสินคดียุบพรรคประชาธิปัตย์ และนักลงทุนต่างชาติคงขายหุ้นออกมาเพื่อปรับพอร์ตประจำปี  ด้านหุ้นที่มีการซื้อขายสูงสุดประจำวัน 5 อันดับแรกคือ TRUE  ปิดเท่ากับก่อนที่ 6 บาท IVL  ลดลงแรง 1.75 บาทปิดที่ 47.75 บาท PTT  บวก 1 บาทปิดที่ 303 บาท JAS ลดลง 0.17 บาทปิดที่ 1.85 บาท และ PTTCH ลดลง 4 บาทปิดที่ 152.50 บาท  ทั้งนี้วันศุกร์  เปิดตลาดด้วยความสดใส ขึ้นไปสูงสุดถึง 999.10 จุดบวก 2.68 จุด แต่ก็เจอแรงขายหุ้นกดดัชนีร่วงไปต่ำสุดที่ 983.08 จุด